lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv en lv lv nb lv lv es uk es en en es lv lv lv pl lv lv lv lv lv de lv pl lv lv lv lv lv lv es lv lv lv lv es lv lv es lv lv lv lv en lv lv lv lv lv mwl it lv lv lv lv de lv es lv de lv es lv lv lv ceb lv nl lv lv de lv lv lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Viola Abramova vakariņu viesiem liek seksīgi kustināt gurnus
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2012. gada 18. septembris 21:00
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Pagaidām neatklās "Dejo ar zvaigzni" balsojuma rezultātus
"Pa kluso" apprecējies narkobarons Priverts
Hokejists Rēdlihs kļuvis par daudzbērnu tēti
Vai Krievija šoreiz iztiks bez "Oskariem"?
68 gadu vecumā miris krievu dziedātājs Boriss Moisejevs
Viola aicināja ciemiņus savā, mātes un vīra mājā Vangažos, kurā nekautrējās parādīt arī profesionālajā dejošanā godam nopelnītos uzvarus kausus, kā arī iepazīstināt skatītājus ar savu mazo draudziņu – sunīti Žafrēnu. Pirms viesi ieradušies, Viola devās nopirkt produktus, lai pagatavotu plānotos ēdienus – uzkodu «Rudens noskaņā», pamatēdienu «Paļčiki obļižiš» un desertu «Dejas saullēktā».
Vakar šovu varoņi – Viola Abramova-Mailīte, Atis Auzāns, Sarmīte Prule un Anete Volmane - ciemojās pie Baltijas «Robinsona» titula ieguvēja Māra Šveiduka, kurš uzkodu laikā cienāja viesus ar proteīna kokteiļiem.
Viola atzinās, ka iepriekšējā naktī bija gulējusi tikai trīs stundas,
taču, pateicoties Šveiduka dzērienam, namamātei garastāvoklis bija ļoti labs un gatavošana ritēja bez aizķeršanās.
Visiem pa priekšu, skandinot dziesmu un dejojot, pirmā ieradās Sarmīte Prule, kura savulaik uzvarējusi šovā «Dejo nost», turklāt apdāvināja Violu ar ciemakukuli un lielu ziedu pušķi. Arī pārējie ciemiņi neatpalika no Sarmītes un jau pavisam drīz viesojās skaistajā Violas mājā. Mielasts varēja sākties, un laipnā viesu uzņēmēja lika galdā uzkodu ēdienu, kura receptes autors ir Violas vīrs Rihards Mailītis.
Baudot uzkodas, dalībnieki atzinās, kas viņiem licies visgrūtākais no piedzīvotā šovos. Atklājās, ka Šveidukam visgrūtākā bijusi nīkšana uz salas, kur nekas nemainās, kā arī grāmatas uzmetuma slēpšana no producentiem. Savukārt Sarmīte Prule šovā «Dejo nost» visai drastiski tiekusies pēc panākumiem, jo esot bijušas reizes, kad
pirms uzstāšanās neesot ēdusi pat četras dienas, dzerot tikai ūdeni un apmeklējot fitnesa treniņus.
Uzkodas recepti izdomājis Violas vīrs, bet pamatēdiena autore ir dejotājas māte. Jāteic, ka tumšmatainās daiļavas mamma zina, kā apmierināt ciemiņu izsalkumu, jo viesi bija sajūsmā par galveno vakara ēdienu.
Vakaram turpinoties, sarunas kļuva pikantākas un darbības aktīvākas. Tika apspriests jautājums, vai šova uzvarētāji gribētu un varētu atrasties kameras priekšā kaili. Īsti jau neviens negrib, savukārt Atis Auzāns nejutās pārliecināts: «Ja es to darītu, kam tas būtu interesanti?!»
Protams, ka Viola bija sarūpējusi arī atraktīvu izklaidi, kurā izkustināt gurnus nācās pat tiem, kas no dejošanas vienmēr izvairījušies. Pieredzējusī dejotāja atzina, ka Auzānam sanācis ļoti labi. Jāpiebilst, ka Atis reiz ticis aicināts uz dejošanas šovu, taču atteicies, jo sevī dejotāju nesaskata.
Auzāns, šķiet, novērtēja komplimentu un aplaimoja Violu ar desmitnieku, kuram sekoja Sarmītes un Anetes devītnieki, kā arī Māra astotnieks. Māris par piešķirto vērtējumu piebilda: «Iespējams, ka šī ir arī visaugstākā atzīme.» Šobrīd neviens no dalībniekiem nav tuvāk vai tālāk no uzvaras, tādēļ, ka Mārim un Violai ir vienāds punktu skaits.
Nākamajā raidījumā būs redzams, ko spēj pagatavot un kādas izklaides sarūpējis šova «Koru kari» uzvarētājs Atis Auzāns.
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
FOTO Repa “sliktā zēna” Morgenshtern koncerts Andrejsalā
Foto "Arēnā Rīga" aizvadīts Stinga koncerts
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa